Source: http://www.jamijarvi.fi/kunta/paatoksenteko/poytakirjat/maaseutulautakunta/getfile.php?file=580
Timestamp: 2017-11-21 22:59:24+00:00
Document Index: 7924815

Matched Legal Cases: ['§ 12', '§ 13', '§ 12', '§ 13', '§ 20', '§ 13']

Maaseutulautakunta Laatimispäivämäärä: 07.05.2009
Tiistai 12.5.2009 klo 14:00
§ 12 LAUSUNTO KUNNAN SELVIÄMISESTÄ ITSENÄISENÄ.. 14
§ 13 HANKKEEN ”ESISELVITYS ASUKKAIDEN HYVINVOINTIIN POSITIIVISESTI VAIKUTTAVISTA TEKIJÖISTÄ TOTEUTTAMISHANKETTA VARTEN” LOPPURAPORTTI 15
Maaseutulautakunta 2/2009
Tiistai 12.5.2009 klo 14:00-15:05
§ 12 LAUSUNTO KUNNAN SELVIÄMISESTÄ ITSENÄISENÄ
Valtuusto on iltakoulussaan 7.4.2009 päättänyt pyytää hallintokunnilta kannanottoa siitä, miten kunta voi selvitä itsenäisenä kuntana jatkossakin. Kannanotot tulee toimittaa kunnanhallitukselle viimeistään 15.5.2009.
Kunnan tilikauden 2008 tulos oli 191.578,64 euroa alijäämäinen. Kyseessä oli neljäs perättäinen alijäämäinen vuosi. Sitä ennen oli kolme ylijäämäistä vuotta. Alijäämävuosilta on kertynyt yhteensä nyt yli 700.000 euroa katettavaa. Kunnan tulisi selvittää alijäämänsä neljän vuoden kuluessa.
Toinen iso huolenaihe on väestönkehitys. Muuttotappio vuodesta toiseen vie veronmaksajia ja samalla valtionosuuksia. Vuodelle 2009 on Jämijärvellä kaiken lisäksi tiedossa harvinaisen vähän syntyviä lapsia.
Myönteistä on ollut varsin hyvä palvelutaso, mm kyläkoulut, matkailun kehitys sekä yhteisiä etuja ajava päätöksenteko.
Ehdotus: Lautakunta ideoi ja keskustelee keinoista, joilla Jämijärvi voi selviytyä tulevaisuudessa itsenäisenä kuntana.
Päätös: Keskustelussa tulivat esille seuraavat seikat: kyläkoulut, terveysasema, tonttitarjonta myös haja-asutusalueella, erityisesti kyläkoulujen läheisyydessä, pienyritysten tukeminen työllistämisessä, laajakaista-asia, vanhusten kotihoito, opiskelijoiden houkuttelu esim. stipendein pitämään kirjansa Jämijärvellä, kunnan markkinointi, kunnan oma asuntotuotanto, tiestön kunto. Lautakunta toivoi yksimielisesti kunnan pysyvän itsenäisenä, jos se suinkin vain on mahdollista.
§ 13 HANKKEEN ”ESISELVITYS ASUKKAIDEN HYVINVOINTIIN POSITIIVISESTI VAIKUTTAVISTA TEKIJÖISTÄ TOTEUTTAMISHANKETTA VARTEN” LOPPURAPORTTI
Kunnanhallitus 116 § 20.4.2009
§ 13 Esiselvityshanke ei sivua kovin paljon maaseututoimen perinteistä työaluetta, mutta osa kehittämiskohteista kyllä vaikuttaa maaseutuyrittäjiin ja maaseutuasumiseen. Näistä tärkeimpiä ovat laajakaistayhteydet ja asuntotarjonta.
Ehdotus: Lautakunta toteaa lausuntonaan, että toimivat ja riittävän nopeat laajakaistayhteydet ovat elintärkeitä monelle maaseutuyrittäjälle ja –asujalle. On nurinkurista, että yhteyksien toimivuus ja saatavuus ovat heikoimmassa tilanteessa siellä, missä niitä pitkien etäisyyksien vuoksi varmasti kipeimmin tarvittaisiin.
Tutkimuksessa tuli ilmi paljon asioita, joihin oltiin tyytyväisiä, mutta haastateltavina olivat lähinnä kunnassa asuvat ihmiset. Väestökato oli kuitenkin viime vuonna suuri, joten voisi olla aiheellista yrittää seuraavaksi selvittää haastattelemalla syyt kunkin poismuuttamiseen. Näin saataisiin ehkä seulottua esiin ne poismuuttoa aiheuttavat tekijät, joihin kunnassa voidaan vaikuttaa, kuten esimerkiksi asuntotarjonta. Samassa yhteydessä voitaisiin tiedustella halukkuutta paluumuuttoon.